Unionin yleisen tuomioistuimen tuomio (toinen jaosto) 2.4.2020 – Barata vastaan parlamentti

(asia T-81/18)

(Henkilöstö – Virkamiehet – Ylennys – Pätevöittämismenettely – Vuoden 2016 ylennyskierros – Jättäminen lopullisen koulutusohjelmaan hyväksyttyjen virkamiesten luettelon ulkopuolelle – Henkilöstösääntöjen 45 a artikla – Perusteluvelvollisuus – Ilmeinen arviointivirhe – Yhdenvertainen kohtelu – Puolustautumisoikeudet)

1. Henkilöstökanne – Virkamiehelle vastainen toimi – Käsite – Valmisteleva toimi – Kirjeet, joilla hakijalle tiedotetaan valintamenettelyn edistymisestä, eivät kuulu käsitteen alaan (Henkilöstösääntöjen 90 artiklan 2 kohta ja 91 artiklan 1 kohta) (ks. 22, 23, 25, 26 ja 29–31 kohta)

2. Henkilöstökanne – Virkamiehelle vastainen toimi – Käsite – Valmisteleva toimi – Pätevöittämismenettelyn pariteettikomitean lausunto, jossa ehdotetaan hakijan valintamenettelyn tuloksesta tekemän valituksen hylkäämistä, ei kuulu käsitteen alaan (Henkilöstösääntöjen 90 artiklan 2 kohta ja 91 artiklan 1 kohta) (ks. 28 kohta)

3. Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Kanne, joka ei ole riittävän selkeä ja täsmällinen – Tutkimatta jättäminen (Euroopan unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; unionin yleisen tuomioistuimen työjärjestyksen 76 artiklan d alakohta) (ks. 33, 52, 53, 59 ja 60 kohta)

4. Henkilöstökanne – Edeltävä hallinnollinen valitus – Valituksen ja kanteen vastaavuus – Kohteen ja perusteen samanlaisuus – Kanneperusteet ja perustelut, jotka eivät sisälly valitukseen mutta liittyvät siihen läheisesti – Tutkittavaksi ottaminen (Henkilöstösääntöjen 90 ja 91 artikla) (ks. 34–38 ja 54 kohta)

5. Henkilöstökanne – Virkamiehelle vastaisen toimen toteuttajan toimivallan puuttumista koskeva peruste – Oikeusjärjestyksen perusteita koskeva peruste (SEUT 263 artikla) (ks. 51 kohta)

6. Henkilöstökanne – Valituksen hylkäämispäätöksestä nostettu kanne – Tutkittavaksi ottaminen – Velvollisuus lausua vaatimuksista, jotka kohdistuvat valituksen hylkäämisestä tehtyyn päätökseen – Vaatimukset, joilla ei ole itsenäistä sisältöä, tai pelkästään vahvistava päätös eivät kuulu velvollisuuden piiriin (Henkilöstösääntöjen 90 ja 91 artikla) (ks. 61 ja 62 kohta)

7. Virkamiehet – Pätevöittämismenettely – Valitsematta jääneen hakijan valitus – Hylkäämispäätös – Velvollisuus esittää perustelut viimeistään valituksen hylkäämisvaiheessa – Ulottuvuus (Henkilöstösääntöjen 25 artikla, 45 artikla ja 90 artiklan 2 kohta) (ks. 67–70 kohta)

8. Henkilöstökanne – Edeltävä hallinnollinen menettely – Hallinto ei ole noudattanut vastauksen antamiselle asetettua määräaikaa – Seuraukset (Henkilöstösääntöjen 90 artikla ja 91 artiklan 3 kohta) (ks. 83, 84 ja 87 kohta)

9. Virkamiehet – Pätevöittämismenettely – Ansioiden vertailu – Hallinnon harkintavalta – Tuomioistuinvalvonta – Rajat (Henkilöstösääntöjen 45 a artikla) (ks. 89, 90 ja 98 kohta)

10. Virkamiehet – Periaatteet – Puolustautumisoikeudet – Velvollisuus kuulla asianomaista ennen hänelle vastaisen päätöksen tekemistä – Ulottuvuus – Valituksen hylkäämispäätös ei kuulu velvollisuuden piiriin (Euroopan unionin perusoikeuskirjan 41 artiklan 1 kohta; henkilöstösääntöjen 90 artiklan 2 kohta) (ks. 108 ja 109 kohta)

11. Henkilöstökanne – Kumoamisvaatimukseen liittyvä vahingonkorvausvaatimus – Kumoamisvaatimuksen hylkääminen, josta aiheutuu vahingonkorvausvaatimuksen hylkääminen (Henkilöstösääntöjen 90 ja 91 artikla) (ks. 121 ja 123 kohta)

Aihe

SEUT 270 artiklaan perustuva vaatimus ensinnäkin sen 30.10.2017 tehdyn päätöksen, jolla parlamentti on hylännyt kantajan valituksen, toiseksi sen 20.3.2017 päivätyn kirjeen, johon sisältyy pätevöittämismenettelyn pariteettikomitean lausunto, jossa nimittävälle viranomaiselle suositellaan kantajan valituksen hylkäämistä, kolmanneksi sen 14.2.2017 päivätyn kirjeen, jolla kantajalle annetaan tiedoksi hänen tuloksensa ja ilmoitetaan, että ehdotus seitsemän sellaisen virkamiehen luettelosta, jotka on valittu osallistumaan koulutusohjelmaan, on laadittu, neljänneksi sen 8.12.2016 päivätyn kirjeen, jolla kantajalle ilmoitetaan hänen tuloksistaan vuoden 2016 pätevöittämismenettelyn ensimmäisen vaiheen päätyttyä, viidenneksi sen 21.12.2016 päivätyn kirjeen, jolla kantajalle ilmoitetaan toimenpiteistä, joihin on ryhdytty hänen uudelleentutkintaa koskevan pyyntönsä johdosta, ja kuudenneksi sen 7.10.2016 päivätyn sisäistä kilpailua 2016/014 koskevan ilmoituksen, joka toimitettiin henkilöstölle 20.10.2016, ja koko sen tämän perusteella laaditun sellaisten virkamiesten luetteloa koskevan ehdotuksen kumoamiseksi, jotka on valittu osallistumaan koulutusohjelmaan

Ratkaisu

1) Kanne hylätään.